Pedagoglar bilan bo‘lgan uchrashuv davomida prezident shu haqda gapirib o‘tdi. Qayd etilishicha, yerusti metrosi Andijonning markazidan yangi Andijon shaharchasigacha olib boriladi. Foto: Prezident matbuot xizmati “500 ming kishi yashaydigan Yangi Andijon shaharchasini barpo etyapmiz. U yerda ta’lim sohasiga ham ko‘p e’tibor qaratamiz. Andijon markazidan Yangi Andijonga qadar yer usti metrosini ham olib boramiz.    Nafaqat Yangi Andijon, barcha hududlarimizda muallimlarga ham, o‘quvchilarga ham katta e’tiborni kuchaytiramiz”, — dedi Mirziyoyev. Eslatib o‘tamiz, 2021 yil iyun oyida prezident Andijon viloyatida o‘tgan faollar ishtirokidagi yig‘ilishda Andijon va yangi Andijon shaharlarini bog‘lash uchun metro qurish masalasini o‘rganish bo‘yicha topshiriq bergandi.